בר רפאלי

בר רפאלי (נולדה בט"ו בסיון ה'תשמ"ה, 4 ביוני 1985) היא דוגמנית, מנחת טלוויזיה, שחקנית ואשת עסקים ישראלית בעלת מוניטין בינלאומי. רפאלי נולדה במושב עולש, לציפי רפאלי, דוגמנית ושחקנית, ולרפי רפאלי, בעל חוות סוסים. בגיל שנתיים עברה עם משפחתה להוד השרון. היא הופיעה לראשונה בפרסומת בגיל שמונה חודשים, ולאורך ילדותה השתתפה בפרסומות והופיעה בתפקידים קטנים בסרטים, סרטי טלוויזיה וקלטות ילדים. היא למדה בתיכון הדרים שבהוד השרון, ובמקביל פיתחה קריירת דוגמנות. עם התקרב מועד גיוסה לצה"ל ביקשה רפאלי לדחות את גיוסה ב-30 יום מסיבות בריאות. משלא נענתה בקשתה נישאה מספר ימים לפני תאריך גיוסה בנישואים פיקטיביים לאריק ויינשטיין, ידיד של הוריה, שהיה מבוגר ממנה ב-23 שנים והתגורר אז עם ידועה בציבור. הנישואים הובילו את רפאלי לקבלת פטור מגיוס. לאחר קבלתו התגרשה באופן מיידי. צה"ל דחה את טענות רפאלי ומשפחתה כי יחס לא נאות הוא שהוביל לצעד שעשתה רפאלי. התחמקות רפאלי משירות חובה בצה"ל עוררה ביקורת ציבורית חריפה נגדה בישראל. ב-2007 רפאלי הגיבה לביקורת זו בריאיון ל"ידיעות אחרונות" וטענה: "מאוד רציתי לשרת בצה"ל, אבל לא מתחרטת שלא התגייסתי, כי הרווחתי בגדול". לכך הוסיפה: "למה טוב למות בעד ארצנו? מה, לא עדיף לחיות בניו יורק?... זה דבילי שאנשים צריכים למות כדי שאני אגור בישראל". במהלך הריאיון סיפרה גם שהיא מעוניינת להמשיך להתגורר מחוץ לישראל. אחרי פרסום הריאיון, ונוכח ההדים הקשים שעורר, תבעה רפאלי פרסום התנצלות וגרסה כי הציטוטים שהובאו היו שקריים והוצאו מהקשרם. "ידיעות אחרונות" סירב להתנצל וציין כי השיחה עם רפאלי הוקלטה ודבריה הובאו כלשונם. בשנת 2000, במקביל ללימודיה בתיכון, החלה רפאלי להתבלט כדוגמנית אופנה. היא הופיעה בקטלוגים של חברות אופנה כמו "קסטרו" ו"פלפל", וכן ככוכבת בפרסומות שונות, דוגמת מילקי של חברת "שטראוס", "פוקס" ו"קוקה-קולה". בשנת 2002 הפכה לדוגמנית הבית של חברת האופנה "רנואר", קשר שהסתיים כעבור עונת צילומים אחת בתביעה משפטית מצד רפאלי. במקביל החלה באותן שנים לפתח קריירה בינלאומית כדוגמנית צילום. היא הופיעה בין היתר על שערי מגזיני אופנה ומגזינים בולטים אחרים מחוץ לישראל, ובהם "Elle" הצרפתי, "קוסמופוליטן" הגרמני ו"מקסים" האמריקאי. בהמשך הקריירה השתתפה בצילומי קטלוג הלבשה תחתונה של "ויקטוריה'ס סיקרט" וצילומי הבכורה שלה ל"גיליון בגדי הים של ספורטס אילוסטרייטד" 2007 בו הוצגה בפינת השער. שנתיים לאחר-מכן, ב-2009, כיכבה רפאלי בגיליון מיוחד על שער המגזין, ותמונתה התנוססה על מטוס בואינג 737 של סאות'ווסט איירליינס. רפאלי צולמה גם לגיליונות 2008, 2010 ו-2012 של המגזין, באחרון לצד כוכבי הספורט מייקל פלפס ורפאל נדאל. במקביל המשיכה רפאלי לככב כדוגמנית של חברות אופנה ישראליות. בין השאר נבחרה ב-2006 לפרזנטורית של חברת האופנה "אירית", ומ-2008 חתמה על חוזה דוגמנות מתמשך עם חברת האופנה "פוקס". היא שימשה כפרזנטורית ביחד עם נועם טור עד סוף 2013. ב-2009 דלף לאינטרנט סרטון עירום של רפאלי, שצולם לתערוכת "ביוטי סיטי" במוזיאון רמת גן. הסרטון זכה לפופולריות רבה, אך כעבור זמן מה הוסר מ-YouTube, בנימוק של הפרת זכויות יוצרים. במאי 2012 פורסם סרטון פרסומת שבו מופיעה רפאלי לכאורה בעירום חלקי, בקמפיין למותג ההלבשה התחתונה שלה. ב-2013 הופיעה במהלך הסופרבול, הנחשב לאירוע בעל הרייטינג הגבוה ביותר בארצות הברית, בתשדיר פרסומת של חברת שירותי האינטרנט האמריקאית "Go Daddy". באותה שנה פסק בית המשפט המחוזי בתל אביב שעל חברת "סאני" לפצות את רפאלי ב-400,000 ש"ח (ועוד 150,000 ש"ח הוצאות משפט), עקב חריגה ללא ידיעתה מהחוזה ביניהם בעניין השתתפותה בפרסומת של החברה לטלפונים סלולריים. באותה שנה נבחרה רפאלי לפרזנטורית של מותג המשקפיים המקומי "קרולינה למקה", וכחלק מהחוזה נכנסה כשותפה בחברה ורכשה 5% ממניותיה. החל מ-2014 משמשת רפאלי כדוגמנית הבית של חברת האופנה "הודיס", מבית "קרולינה למקה". בנובמבר 2014 נבחרה להיות שגרירה של כבוד מטעם מותג התכשיטים "ה. שטרן". בפברואר 2015 נבחרה להיות "שגרירת" מותג השעונים "האבלוט" (אנ'), והייתה האישה הראשונה בתפקיד זה. לצד קריירת הדוגמנות המוקדמת שלה, הופיעה רפאלי כשחקנית בתפקידים שונים עוד מילדותה. כשהייתה תינוקת בת 8 חודשים השתתפה לראשונה בפרסומת, לסרטי הצילום חברת "אגפא". ב-1992 השתתפה רפאלי בסרטו של עמוס גוטמן "חסד מופלא",.שנת 1993, בגיל 8 השתתפה בצילומי קלטת הילדים "כמו גדולים 2" של אריק איינשטיין. ב-1993 הופיעה בסדרת הטלוויזיה קופיקו בתפקיד איריס[1]. ב-2003 השתתפה בפרק של תוכנית התיירות "פספורט" בה תועדה נסיעה לטורקיה[2], ב-2005 כיכבה בתור נועה צוקרמן בדרמה היומית "פיק אפ" בערוץ 10. ב-2011 קיבלה את התפקיד הראשי במותחן הפסיכולוגי דובר האנגלית "סשן" של הבמאי חיים בוזגלו. ב-2012 שיחקה במערכון משלה בתוכנית הקומית "לצחוק או למות" (אנ') בערוץ HBO האמריקאי. ב-2013 לוהקה לתפקיד סוכנת המוסד עינב שוורץ בסרט "כידון", קומדיית ריגול צרפתית-ישראלית בבימויו של עמנואל נקש. רפאלי לקחה חלק במספר תוכניות טלוויזיה מעבר לים. היא שימשה כמנחה משותפת בספיישל "Ironic Iconic America" בערוץ בראבו האמריקאי ב-2008. ב-2008 התארחה בפרק של ארץ נהדרת, תוכנית בה גם זכתה לחיקוי, הנחתה את התוכנית "House of Style" של ה-MTV האמריקאי ב-2009. רפאלי העניקה פרסים בטקס פרסי המוזיקה של MTV אירופה בשנים 2009 (עם פיט ונץ) וב-2011 (עם אירינה שייק). ב-2009 השתתפה כשופטת אורחת בעונה הרביעית של "Germany's Next Topmodel" בהנחיית היידי קלום, ב-2011 נכנסה לבית האח הגדול[3]. ב-2012 חזרה לטלוויזיה הגרמנית עם תוכנית לליהוק דוגמניות משלה בשם "Million Dollar Shootingstar" ששודרה בערוץ Sat.1. ב-2013 השתתפה כשופטת אורחת בעונה השלישית של "פרויקט מסלול: אול סטארס" בהנחיית אליסה מילאנו בערוץ Lifetime האמריקאי. ב-2010 הראפר האמריקאי מעוטר פרסי גראמי, קניה וסט, איזכר את רפאלי ביחד עם אסתי גינזבורג בשיר שלו ("Christian Dior Denim Flow"). ב-2012 וסט איזכר את רפאלי בשיר נוסף שהוציא עם הראפר ג'יי זי ("Clique"). ב-2009 השתתפה כשופטת אורחת בגרסה הישראלית של "פרויקט מסלול" בערוץ 2. ב-2013 החלה להנחות את הגרסה הישראלית של תוכנית המציאות המוזיקלית "אקס פקטור" בערוץ 2. ב-2015 רפאלי שבה לתפקידה כמנחה בעונתה השנייה של "אקס פקטור" בישראל בערוץ 2. היא המשיכה להנחות את התוכנית בשנים 2017–2018 בעונתה השלישית, תחילה בערוץ 2 ובהמשך ברשת 13. כמו כן, נבחרה להגיש את האח הגדול בערוץ רשת 13 אך ויתרה בסופו של דבר בעקבות אילוצי לוח זמנים. רפאלי נבחרה להנחות את אירוויזיון 2019, יחד עם ארז טל, ולצידם של אסי עזר ולוסי איוב שהצטרפו להנחיה מחדר "הגרין רום" (חדר האמנים). רפאלי משקיעה במספר מיזמים ברחבי ישראל, ואף השיקה אחד משלה. ב-2011 רפאלי ודודי בלסר, משפטן ודוגמן בעברו, הקימו חברת מסחר אלקטרוני בשם "under.me" (או "Undeez") למכירת הלבשה תחתונה מעוצבת. בנוסף להשקעתה בחברה, רפאלי אחראית לפיתוח העסקי, והיא גם הפרזנטורית שלה. עד נובמבר 2011 החברה הספיקה לגייס מיליון דולר מקרנות הון סיכון. ב-2013, הסטארט-אפ של רפאלי "Mika Look", אפליקציית אייפד שמאפשרת למשתמשים שלה לרכוש בגדים שדוגמניות לבשו, השיג 1.2 מיליון דולר בגיוס ההון ההתחלתי שלו. רפאלי היא אחת המשקיעות הראשיות של "MyCheck" שמטפל בתשלומים ובסליקה בבתי עסק דרך סמארטפונים. ב-2015 נכנסה כשותפה זוטרה ברשת האופנה "אורבניקה" בישראל, אשר תהיה חלק מקבוצת "קרולינה למקה" בה רפאלי שותפה גם-כן. ב-2016 הגישה תלונה במשטרה על גנבת זהות לאחר שפורסם ב"כלכליסט", בהתבסס על תכתובת בנקאית, שהיא הייתה מעורבת בסדרה של העברות כספיות בסינגפור כנגד אמיר ברמלי. ב-2006 פנתה לשר התיירות יצחק הרצוג והתנדבה להשתתף בקמפיין של משרד התיירות, שנועד לשווק את ישראל בעולם. ב-2008 לקחה חלק בהתנדבות בקמפיין הסביבתי של המועצה לישראל יפה לצמצום השימוש בשקיות פלסטיק. ב-2008 איים הפורום לשוויון בנטל בחרם צרכנים על חברת האופנה "פוקס" בשל כוונתה להעסיק את רפאלי כפרזנטורית שלה. שני הצדדים הגיעו לפשרה ביוזמתה של רפאלי, שלפיה היא תבקר חיילים פצועים, ותעודד גיוס לצה"ל. מאז ביקרה רפאלי חיילים פצועים בכמה הזדמנויות וגייסה תרומות ומוצרים מעמיתיה ומחברות ישראליות למען חיילים אלה. ב-2009 השתתפה בהתנדבות בקמפיין של רשות המים לעידוד חיסכון במים. ב-2013 יצאה ממשלת ישראל בקמפיין הסברה שמציג את רפאלי מדגמנת המצאות ופיתוחים ישראלים. דובר צה"ל תא"ל יואב מרדכי, מחה על שילובה בקמפיין ממשלתי אף שלא שירתה בצה"ל. ב-2015 נבחרה רפאלי כשופטת בפרויקט של שגרירות ישראל בארצות הברית, שבה תשפוט סטודנטים אמריקאים בתחרות סרטונים בנושא "מה בישראל מעורר בכם השראה?". באוגוסט 2013 פרסמה רפאלי בטוויטר מחאה נגד סולן להקת פינק פלויד, רוג'ר ווטרס, שפתח בקמפיין חריף להחרמת מדינת ישראל וקרא לאמנים נוספים להצטרף אליו לחרם. רפאלי הבהירה לו: "רוג'ר ווטרס, כדאי שתוריד את התצלום שלי מהווידאו ארט בהופעות שלך. אם כבר חרם - אז עד הסוף", מה שהוביל להד תקשורתי בעולם. ב-2014, במהלך מבצע צוק איתן, פרסמה מספר פוסטים של תמיכה בחיילי צה"ל, מעשה שזיכה אותה בתגובות מעורבות. בדצמבר 2015 נחקרו רפאלי ואמהּ ציפי ברשות המיסים, בחשד שבר רפאלי קיבלה הנחות סלב ניכרות ולא שילמה מס עליהן, ובחשד שהציגה מצג שווא כאילו מרכז חייה אינו בישראל, מתוך מטרה לחמוק מתשלום מס הכנסה על עבודות מחוץ לישראל. החקירה הובילה להודעה של פרקליטות המדינה שנשקלת העמדה לדין, בכפוף לשימוע, של בר רפאלי והוריה, באשמת עבירות מס. במקביל נדחה בבית המשפט המחוזי ערעורה של רפאלי על קביעתו של פקיד השומה שבשנים 2009–2010 מרכז חייה היה בישראל, וכתוצאה מכך היא תחויב במס הכנסה על הכנסות בסך 16 מיליון ש"ח בשנים אלה. רפאלי ערערה על פסק דין זה לבית המשפט העליון. בהסדר טיעון עם הפרקליטות ביוני 2020, הוסכם כי בר רפאלי תמשוך את ערעורה, ציפי רפאלי תיכנס לכלא ל-16 חודשים ובר רפאלי תרצה תשעה חודשי עבודות שירות, ועל כל אחת מהן יוטל קנס של 2.5 מיליון ש"ח. בספטמבר 2020 אישר בית המשפט את הסדר הטיעון. רפאלי ניהלה מערכת יחסים קצרה עם השחקן הצרפתי-יהודי דייוויד שרבט (אנ'), ששיחק בין היתר בסדרה "משמר המפרץ". לאחר מכן, בין השנים 2005–2011 ניהלה רפאלי זוגיות עם השחקן האמריקאי לאונרדו דיקפריו דבר שהפך אותה לדמות מוכרת בתקשורת העולמית. ב-24 בספטמבר 2015 נישאה בר לאיש העסקים הישראלי עדי עזרא. ב-2016 ילדה בר את בתם הבכורה, ב-2017 נולדה בתם השנייה, וב-2020 נולד בנם. השחקן און רפאלי הוא אחיה הצעיר. ב-2000 זכתה רפאלי בת ה-15 בתואר דוגמנית השנה בטקס פרסי האופנה הישראלי, ששודר בערוץ 2. ב-2001 זכתה בשנית רפאלי בתואר דוגמנית השנה בטקס פרסי האופנה הישראלי, ששודר בערוץ 2. באותה שנה נבחרה גם לדוגמנית השנה בעיתון "מעריב לנוער". ב-2002 הוכתרה לדוגמנית השנה בעיתוני הנוער "מעריב לנוער" ו"ראש 1". ב-2006 זכתה רפאלי שוב בתואר דוגמנית השנה, וגם בתואר כוכבת האופנה של השנה (כפרזנטורית של "אירית"), בטקס פרסי האופנה הישראלי, ששודר בערוץ 2. ב-2007 זכתה בתואר הייבוא הסקסי של השנה בטקס פרסי בחירת הגברים של ערוץ Spike (אנ') האמריקאי. ב-2008 דורגה במקום השני ברשימת הנשים הסקסיות בתבל בערוץ E! האמריקאי. ב-2009 הגיעה למקום השלישי ברשימת הנשים הלוהטות בעולם של כתב העת "מקסים". בנוסף, הוענק לרפאלי פרס הקרוסאובר בטקס פרסי הוליווד הצעירה שבלוס אנג'לס לשנת 2009. במרץ 2009, זכתה בפרס הסטייל העולמי של Women's World Award (אנ') בטקס שנערך בווינה, אוסטריה. כמו כן, דורגה במגזין האמריקאי "Esquire" בראש רשימת הישראליות האהובות. ב-2010 בחר אותה המגזין "Elle" לאחת מ-25 הנשים הצעירות המשפיעות בעולם. ב-2011 נבחרה למקום השישי ברשימת הנשים הסקסיות של כתב העת "מקסים". בנובמבר 2011 דורגה רפאלי בראש רשימת הדוגמניות המרוויחות בישראל של המגזין "פורבס",עם הכנסות מוערכות של 5 מיליון ש"ח. ב-2012 זכתה במקום הראשון בתואר האישה הסקסית בעולם של המגזין האמריקני "מקסים", בשנה הראשונה שבה נתנו לקוראים לבחור את הדירוג. בנובמבר 2012 נבחרה לקבל את פרס הג'נטלוומן של השנה של מגזין "GQ" הגרמני. בנוסף, המגזין הצפון-אמריקאי "Shalom Life" בחר את רפאלי למקום הרביעי בדירוג "50 הנשים היהודיות המוכשרות, האינטליגנטיות, המצחיקות והיפהפיות ביותר", אחרי אווה גרין ודיאנה אגרון. רפאלי זכתה גם בתואר הישראלית הסקסית ביותר לשנת 2012 בתחרות של אתר mako. ב-2013 זכתה בפרס אייקון הסטייל של השנה, בטקס פרסי האופנה והסטייל של וינה שבאוסטריה. על פי דירוג "פורבס ישראל" מ-2013, רפאלי היא הדוגמנית המרוויחה ביותר בישראל. והונה נאמד ב-20 מיליון דולר. בשנת 2019 נאמד הונה ב-25 מיליון דולר. ב-2014 הוכתרה לדוגמנית הבינלאומית של השנה, בטקס של מגזין "InTouch" שנערך בדיסלדורף שבגרמניה. בהמשך, זכתה בפרס אייקון האופנה של המגזין הספרדי "Marie Claire", בטקס שנערך במדריד. במהלך השנה, רפאלי נכנסה לרשימת 20 הדוגמניות המחופשות ביותר בגוגל העולמית. ב-2015 רפאלי קיבלה בטקס גאלה של "The Times of Israel" שנערך בניו יורק, במעמד נשיא המדינה שמעון פרס, את פרס הדוגמנית הישראלית המצליחה בעולם, לצד גל גדות שקיבלה את פרס השחקנית הישראלית המצליחה בעולם. חשבונות האינסטגרם הישראליים הנעקבים ביותר רפאליס אתר האינטרנט הרשמי של בר רפאלי מדיה וקבצים בנושא בר רפאלי בוויקישיתוף בר רפאלי, ברשת החברתית פייסבוק בר רפאלי, ברשת החברתית אקס (טוויטר) בר רפאלי, ברשת החברתית אינסטגרם בר רפאלי, ברשת החברתית טיקטוק בר רפאלי, במיזם "אישים" לתיעוד היצירה הישראלית בר רפאלי, במסד הנתונים הקולנועיים IMDb (באנגלית) בר רפאלי, באתר "אידיבי", מאגר הידע העברי לקולנוע ישראלי ועולמי בר רפאלי, באתר AllMovie (באנגלית) בר רפאלי, במסד הנתונים הקולנועיים KinoPoisk (ברוסית) בר רפאלי, ב"וידאופדיה" – אנציקלופדיית הווידאו של חברת החדשות באינטרנט גלריית בר רפאלי מתוך אתר ספורטס אילוסטרייטד (באנגלית) נופר סיני, אוצר לאומי ושמו בר רפאלי, באתר TheMarker‏, 8 בדצמבר 2006 איתמר זהר, עכבר העיר אונליין, הדאבל המושלם של בר רפאלי, באתר הארץ, 11 בפברואר 2009 חיים הנדוורקר, המגזין המצליח ביותר עם הבחורה היפה ביותר, באתר TheMarker‏, 19 בפברואר 2009 שחר אטואן, עכבר העיר אונליין, מכירת חיסול ב"בית האופנה", באתר הארץ, 10 באפריל 2009 איריס אברמוביץ', נווה מדבר, ריאיון עם רפאלי, באתר ynet, 18 ביוני 2009 עומר שוברט, עכבר העיר אונליין, קריאה מודרכת בריאיון החג עם בר רפאלי, באתר הארץ, 24 בספטמבר 2009 אורית מרלין-רוזנצוויג, האלופה. בר רפאלי נחשפת, באתר ynet, 25 במרץ 2010 חגית רון-רבינוביץ, ספורטס אילוסטרייטד, באתר ישראל היום, 26 במרץ 2010 שי פרץ, דוח רפאלי, באתר ynet, 15 בספטמבר 2010 ערן סויסה, בר והעיר הגדולה, באתר ישראל היום, 16 בספטמבר 2011 הילה אלפרט, מבורכת, באתר ישראל היום, 16 בספטמבר 2012(הקישור אינו פעיל, 5.8.2019) איתי יעקב, בר רפאלי: "יש לי כבר שמלת כלה של מעצב בינלאומי. זה יהיה מפתיע", באתר Xnet‏, 2 באוגוסט 2015 ערן סויסה, "ההישג הכי גדול שלי הוא שהצלחתי להישאר שפויה", באתר ישראל היום, 12 בפברואר 2016 הדס בשן, מה יש לבר רפאלי לספר לכן על גידול ילדים?, באתר את, 2 באפריל 2017 ערן סויסה, אמא בריבוע, באתר ישראל היום, 19 בספטמבר 2017 סמדר שיר, "לא זוכרת מתי הסתכלתי במראה", באתר "ידיעות אחרונות", 4 בספטמבר 2018 ערן סויסה, "פתאום הבנתי עד כמה האיום על הבנות שלי ממשי. פחדתי שיחטפו אותן", באתר ישראל היום, 11 באפריל 2019 רז שכניק, "זאת הפעם הראשונה שאם מישהו ברחוב יגיד שהוא אוהב אותי - אאמין לו", באתר "ידיעות אחרונות", 18 בפברואר 2022 נרי ליבנה, פרויקט הלביאה, באתר הארץ, 20 באוקטובר 2007 ענת מידן, רק בגלל שקוראים לי בר רפאלי, באתר ynet, 18 ביוני 2004 "Isn't it better to live in New York? An Israeli Supermodel Speaks". InterfaithFamily. גאיה קורן, בר רפאלי מדגמנת: חתונה, באתר ynet, 8 באוקטובר 2003 איורים: רחלי רוטנר, ‏רומן גרפי, באתר ‏מאקו‏, 30 באוגוסט 2017 יהודית יחזקאלי ודליה בן-ארי, משפחת רפאלי נגד צה"ל, באתר ynet, 9 באוקטובר 2003 הרווחתי בגדול שלא התגייסתי, באתר ynet, 2 באוקטובר 2007 עכבר העיר אונליין, בר רפאלי: אני לא אויבת המדינה, באתר הארץ, 17 באוקטובר 2007 נורית רוט, עו"ד אתי חסיד: אם דברי "ידיעות אחרונות על בר רפאלי לא יוכחשו פנינו מועדים לתביעה", באתר TheMarker‏, 11 באוקטובר 2007 רנואר תפצה את בר רפאלי בסכום של 35,000 דולר ערן סויסה, לקחה את הבחירות: בר רפאלי נבחרה לפרונט של הספורטס אילוסטרייטד, באתר nrg‏, 10 בפברואר 2009. חיים הנדוורקר (ניו יורק), המגזין המצליח ביותר עם הבחורה היפה ביותר, באתר TheMarker‏, 19 בפברואר 2009. פוקס מאריכה חוזה עם בר רפאלי; תקבל מיליון ד' ל-3 שנים, באתר גלובס, 30 בדצמבר 2010. העולם חוגג על סרטון העירום של בר רפאלי, באתר ‏מאקו‏, 2 ביולי 2009 איתמר זהר, עכבר העיר אונליין, סרטון העירום של בר רפאלי הודלף לרשת, הגולשים לא מתלוננים, באתר הארץ, 5 ביולי 2009 רז גלבוע, ‏מראה מראה: בר בעירום מלא, באתר ‏מאקו‏, 3 במאי 2012 צפו: בר רפאלי מתנשקת עם מהנדס בפרסומת ל"גו דדי", באתר גלובס, 1 בפברואר 2013. חן מענית, ‏ביהמ"ש חייב את סאני לשלם לבר רפאלי 400 אלף שקל, באתר גלובס, 16 באוקטובר 2013. הילה אוחיון, הדוגמנית בר רפאלי נכנסה כשותפה לקרולינה למקה ברלין, באתר הארץ, 26 בנובמבר 2013. בר רפאלי תוביל את קמפיין רשת HOODIES, באתר גלובס, 2 בפברואר 2014. פנאי פלוס, בר רפאלי זכתה בפרס דוגמנית השנה הבינלאומית, באתר ynet, 26 באוקטובר 2014. יוני פרוים, השגרירה בר: רפאלי כובשת את מנהטן, באתר ynet, 13 בפברואר 2015. אסף נבו, ‏קנייה ווסט: "שמעתי שבר רפאלי היתה חברה של אסתי גינזבורג", באתר ‏מאקו‏, 6 באוקטובר 2010 אסף נבו, ‏קנייה ווסט "מרגיש ישראלי כמו בר רפאלי", באתר ‏מאקו‏, 7 בספטמבר 2012 רן בוקר, בר רפאלי תנחה את אקס פקטור, באתר ynet, 27 במאי 2013 יוני פרוים, עוברת מסך: בר רפאלי עושה אודישנים, באתר ynet, 4 בפברואר 2015 רן בוקר, רשמית: בר רפאלי וארז טל ינחו את אירוויזיון 2019, באתר ynet, 25 בינואר 2019 בתיה פלדמן, ‏סטארט-אפ חדש לבר רפאלי ודודי בלסר: אתר לבגדים תחתונים, באתר גלובס, 23 באוקטובר 2011 אסף גלעד, סטארט-אפ האופנה של בר רפאלי גייס 1.2 מיליון דולר, באתר כלכליסט, 23 ביולי 2013 אמיתי זיו, חברת התשלומים הסלולרים MyCheck גייסה 4.2 מיליון דולר, באתר TheMarker‏, 15 באוקטובר 2013 עדי דברת-מזריץ, בר רפאלי תהיה שותפה ברשת שתמכור ג'ינס, באתר TheMarker‏, 4 בינואר 2015 תומר גנון ועמרי מילמן, הסוד הסינגפורי של בר רפאלי ואמיר ברמלי, באתר כלכליסט, 10 בינואר 2016 עמרי מילמן, בר רפאלי התלוננה במשטרה על גניבת זהות בפרשת סינגה מינגה: "אין לי חשבון בסינגפור", באתר כלכליסט, 13 בינואר 2016 תומר גנון ועמרי מילמן, מפרק רוביקון וקלע זומן למתן עדות במשטרה אחרי תלונה של בר רפאלי, באתר כלכליסט, 31 בינואר 2016 אורנה יפת, בר רפאלי: דוגמנית על - על כל דבר, באתר ynet, 8 בדצמבר 2006 בר רפאלי תשתתף בהתנדבות בקמפיין 'שקית אחת פחות', באתר גלובס, 14 בינואר 2008 גיל משעלי‏, בר רפאלי משת"פית, באתר וואלה, 6 במאי 2008. יפעת הללי, ‏מדליקה וחצי: בר רפאלי מקיימת מצוות חנוכה, באתר ‏מאקו‏, 15 בדצמבר 2009; בהצדעה: בר רפאלי מרגשת חיילים פצועים, באתר וואלה, 12 באוגוסט 2014 יפעת הללי, ‏המלאך רפאלי, באתר ‏מאקו‏, 14 בינואר 2009 ענת ביין-לובוביץ', ‏הפרסומת המדוברת השבוע ברשת: קמפיין "ישראל מתייבשת" של רשות המים, באתר גלובס, 1 במרץ 2009 יונתן ריגר, ‏חדשות 2: קמפיין ההסברה עם בר רפאלי נחשף, באתר ‏מאקו‏, 19 במרץ 2013. יפעת הללי אברהם, ‏כבוד השופטת: בר רפאלי מתעלה על נשיא המדינה, באתר ‏מאקו‏, 25 בפברואר 2015 iIsrael Competition, בדף פייסבוק של שגרירות ישראל בארצות הברית ציוץ של בר רפאלי ברשת החברתית אקס (טוויטר), 21 באוגוסט 2013 בר רפאלי VS רוג'ר ווטרס: "אל תשתמש בתמונה שלי", באתר וואלה, 21 באוגוסט 2013. "Israeli supermodel Bar Refaeli to Pink Floyd's Roger Waters: Stop using my image at shows". The Washington Times (באנגלית אמריקאית). נבדק ב-2018-12-03. "Israeli supermodel Bar Refaeli is NOT a fan of Pink Floyd, demanding its lead singer Roger Waters remove her photo from his concerts after he called for a boycott against the Holy Land". Mail Online. נבדק ב-2018-12-03. "PHOTOS. Bar Refaeli s'en prend à Roger Waters, fondateur et ex-chanteur des Pink Floyd qui a appelé au boycott d'Israël". Le Huffington Post (בצרפתית). 2013-08-23. נבדק ב-2018-12-03. יפעת הללי אברהם, ‏בר רפאלי: "תודה לחיילינו, חיזרו הביתה בשלום", באתר ‏מאקו‏, 20 ביולי 2014 אלה לוי-וינריב , ‏בר רפאלי חשודה בהעלמות מס במיליונים ומצגי שווא על מגוריה בישראל, באתר גלובס, 17 בדצמבר 2015 אלון חכמון, ‏"נגיש כתב אישום נגד בר רפאלי", באתר מעריב אונליין, 18 בדצמבר 2015. אלה לוי-וינריב, ‏כתב אישום בכפוף לשימוע לבר רפאלי: הסתירה הכנסות בעשרות מיליוני שקלים, באתר גלובס, 3 בינואר 2019 עמרי מילמן ותומר גנון, פורסם פסק הדין בערעור בר רפאלי: "הבית של דיקפריו לא היה בית הקבע שלה", באתר כלכליסט, 12 באפריל 2019; רועי ינובסקי, פסק הדין נגד בר רפאלי: "למרות מערכת היחסים עם דיקפריו – מרכז חייה היה בישראל", באתר כאן – תאגיד השידור הישראלי, 12 במאי 2019; פסק הדין שניתן בתיק ע"מ (מחוזי מרכז) 6418-02-16 בר רפאלי נגד פקיד שומה כפר סבא, באתר נבו, ‏10 באפריל 2019 אלה לוי-וינריב, ‏בר רפאלי הגישה ערעור לביהמ"ש: דיקפריו ואני היינו "תא משפחתי" לכל דבר ועניין, באתר גלובס, 18 ביולי 2019 גלעד מורג, נחתם הסדר הטיעון: ציפי רפאלי תיכנס לכלא ל-16 חודשים, באתר ynet, 9 ביוני 2020 גלעד מורג, בית המשפט אישר: ציפי רפאלי תיכנס ל-16 חודשי מאסר, בר רפאלי תרצה עבודות שירות, באתר ynet, 13 בספטמבר 2020 יוני פרוים, זה סוף סוף קרה: בר רפאלי אמא, במדור "פנאי פלוס" באתר ynet‏, 11 באוגוסט 2016 ליהי עטר בכר‏, זה קרה שוב: בר רפאלי ילדה בת שנייה, באתר וואלה, 20 באוקטובר 2017 בר זגה, בצל פרשת המיסים: בר רפאלי ילדה בן, במדור "פנאי פלוס" באתר ynet‏, 14 בינואר 2020 זמן להתחיל מבראשית: ההתחלות של הסלבס, באתר nana10‏, 25 בספטמבר 2013(הקישור אינו פעיל, 12.6.2020) נטשה חיימוביץ', לגעת ביופי, באתר ynet, 19 ביוני 2001 טל היינריך, הצעקה האחרונה, באתר nana10‏, 29 באוקטובר 2006 יפעת הללי, ‏הכי יפים בעולם, באתר ‏מאקו‏, 17 בנובמבר 2008 nrg מעריב, מקסים לה לככב בצמרת: בר רפאלי נחשקת במגזין MAXIM, באתר nrg‏, 13 במאי 2009 "Bar Refaeli to receive Women's World Style Award". Ynetnews (באנגלית). 2009-01-03. נבדק ב-2018-12-03. יפעת הללי, ‏הישראליות הנחשקות בחו"ל: בר רפאלי בראש, באתר ‏מאקו‏, 15 בפברואר 2009 דנה שוופי, עכבר העיר אונליין, בר רפאלי נבחרה לאחת מ-25 הנשים הצעירות המשפיעות בעולם של מגזין Elle, באתר הארץ, 20 בספטמבר 2010 עכבר העיר אונליין, בר רפאלי ברשימת הנשים הסקסיות של מגזין מקסים, באתר הארץ, 4 במאי 2011 דירוג הדוגמניות המרוויחות של מגזין פורבס רן בוקר, בר רפאלי על תואר האישה הסקסית: "מרגש", באתר ynet, 22 במאי 2012 ספי קצב, ‏דנקה שן: בר רפאלי ב-GQ גרמניה, באתר ‏מאקו‏, 4 בנובמבר 2012 מערכת ערוץ הגברים, ‏הישראלית הסקסית שלכם ל-2012: בר רפאלי, באתר ‏מאקו‏, 20 בדצמבר 2012 mako, ‏אנד דה ווינר איז: בר רפאלי, באתר ‏מאקו‏, 24 במרץ 2013 גלובס, ‏דירוג "פורבס": מי הדוגמנית המרוויחה ביותר בישראל?, באתר ‏מאקו‏, 5 ביוני 2013 Bar Rafaeli Net Worth, באתר TheRichest Bar Refaeli Net Worth, באתר Celebrity Net Worth יפעת הללי אברהם, ‏עוד פסגה נכבשה: בר רפאלי מקבלת פרס יוקרתי בספרד, באתר ‏מאקו‏, 20 בנובמבר 2014 קרן בר לב, ‏הדוגמניות הכי מחופשות בגוגל, באתר ‏מאקו‏, 24 בדצמבר 2014 העולם לרגליהן: בר רפאלי, גל גדות ונועה תשבי חגיגיות בחו"ל, באתר ‏מאקו‏, 16 בפברואר 2015